กลุ่มผู้ไม่สนับสนุน “ทรัมป์” ออกโรงประท้วงหลังไม่พอใจผลเลือกตั้ง
กลุ่มผู้ไม่สนับสนุน “ทรัมป์” ออกโรงประท้วงหลังไม่พอใจผลเลือกตั้ง
9 พ.ย. 2559

ผู้สื่อข่าวรายงานว่า หลังจากที่ นายโดนัลด์ ทรัมป์ สามารถเอาชนะการเลือกตั้งประธานาธิบดีสหรัฐไปได้ในวันนี้ (9 พ.ย.) นั้น ล่าสุด เกิดเหตุวุ่นวายบริเวณมหาวิทยาลัยแห่งรัฐโอเรกอน เมืองพอร์ตแลนด์ ประเทศสหรัฐอเมริกา โดยมีนักศึกษาจำนวนหลายร้อยคนออกมาประท้วง เนื่องจากไม่พอใจอย่างมากที่ผลการเลือกตั้งที่เป็นชัยชนะของพรรครีพับลิกันจึงออกมาก่อจราจลดังกล่าว
ทังนี้ยังมีการรายงานอีกว่า มีการประท้วงผลการเลือกตั้งในอีกหลายจุด โดยในเมืองโอคแลนด์ รัฐแคลิฟอร์เนีย ประชาชนนับพันออกมาเดินถือป้ายประท้วงขับไล่ทรัมป์ บริเวณหน้าทำเนียบขาวก็ประชาชนมากมายออกมาประท้วง และมีการเผาธงชาติอีกด้วย นอกจากนี้แล้วกระแสความไม่พอใจผลการเลือกตั้งได้ลุกลามไปทั่วประเทศสหรัฐฯ และประชาชนทั่วประเทศ เริ่มออกมาประท้วงต่อต้านกันเพิ่มขึ้นเรื่อยๆ